Nr............/...........

**REFERAT DE APROBARE**

privind modificarea Ordinului ministrului mediului şi gospodăririi apelor nr. 578/2006 pentru aprobarea Metodologiei de calcul al contribuţiilor şi taxelor datorate la Fondul pentru mediu

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a ***proiectului de ordin privind modificarea Ordinului ministrului mediului şi gospodăririi apelor nr. 578/2006 pentru aprobarea Metodologiei de calcul al contribuţiilor şi taxelor datorate la Fondul pentru mediu.***

***Baza legală a proiectului de ordin*** supus aprobării o constituie prevederile art. 5 lit. i) din anexa la Hotărârea Guvernului nr. 277/2023 pentru aprobarea Regulamentului de organizare şi funcţionare a Administraţiei Fondului pentru Mediu, precum și art. 17 din Ordonanţa de urgenţă a Guvernului nr. 196/2005 privind Fondul pentru Mediu, aprobată cu modificări şi completări prin Legea nr. 105/2006, cu modificările şi completările ulterioare, potrivit căruia ”*Metodologia de calcul al contribuţiilor şi taxelor prevăzute la art. 9 alin. (1) lit. a)-f), i), j), p), q), s), ş), ţ), v)-y) se stabileşte prin ordin al conducătorului autorităţii publice centrale pentru protecţia mediului.”*

Ordinul ministrului mediului şi gospodăririi apelor nr. 578/2006 pentru aprobarea Metodologiei de calcul al contribuţiilor şi taxelor datorate la Fondul pentru mediu a fost publicat în Monitorul Oficial al României, Partea I, nr. 516 din 14 iunie 2006. Ulterior, acest act normativ a fost modificat de mai multe ori, ca urmare a noilor reglementări introduse prin lege, respectiv ordonanțe de urgență. Astfel ordinul ințial a fost modificat prin: Ordinul ministrului mediului şi dezvoltării durabile nr. 1607/2008, Ordinul ministrului mediului nr. 1648/2009, Ordinul ministrului mediului şi pădurilor nr. 1032/2011, Ordinul ministrului mediului şi schimbărilor climatice nr. 192/2014, Ordinul ministrului mediului, apelor şi pădurilor nr. 2413/2016, [Ordinul ministrului mediului nr. 1.503 din 18 decembrie 2017](file:///D:\oficiale\showparalel\200784\196227\A15015155), [Rectificarea nr. 1.503 din 18 decembrie 2017](file:///D:\oficiale\showparalel\200784\197502\A15015155), Ordinul ministrului mediului nr.149/2019, Rectificarea nr.149 la Ordinul ministrului mediului nr. 149/2019.

Prin **Legea nr. 175 din 19 iunie 2023** privind aprobarea Ordonanţei de urgenţă a Guvernului nr. 125/2022 pentru modificarea şi completarea Ordonanţei de urgenţă a Guvernului nr. 196/2005 privind Fondul pentru mediu s-a intervenit asupra textelor de reglementare a taxelor și contribuțiilor la bugetul Fondului pentru mediu, în baza dispozițiilor art. 16 alin. (4) din Legea nr. 249/2015 privind modalitatea de gestionare a ambalajelor şi a deşeurilor de ambalaje, ale art. 16 alin. (8) lit. e), ale art. 16 alin. (9) lit. i) din aceeași lege, ale art. 29-31 din Ordonanța de urgență a Guvernului nr. 5/2015 privind deşeurile de echipamente electrice şi electronice, cu modificările și completările ulterioare.

În baza prevederilor legislative menționate anterior, art. 9 alin. 1) lit. c), d), q), v), art. 12^2 din OUG nr.196/2005, precum și Anexa nr. 2 și respectiv Anexa nr. 5 din OUG nr. 196/2005 s-au modificat după cum urmează:

*„c) contribuţia pentru economia circulară încasată de la proprietarii sau, după caz, administratorii de depozite pentru deşeurile municipale, deşeuri din construcţii şi desfiinţări, destinate a fi eliminate prin depozitare, în cuantumul prevăzut în anexa nr. 2; sunt exceptate de la plata contribuţiei pentru economia circulară cantităţile de deşeuri CLO, astfel cum sunt definite la art. 9^2 lit. b), provenite dintr-o instalaţie integrată de tratare a deşeurilor municipale, care deţine sau utilizează un laborator acreditat/autorizat de Asociaţia de Acreditare din România (RENAR); verificarea cantităţilor, inclusiv comparativ cu cantităţile prevăzute în actele de reglementare şi a calităţii materialului raportat, se efectuează de către Garda Naţională de Mediu în baza buletinelor de analiză şi a altor documente însoţitoare;*

*d) o contribuţie de 2 lei/kg, datorată pentru diferenţa dintre cantităţile de deşeuri de ambalaje corespunzătoare obiectivelor minime de valorificare sau incinerare în instalaţii de incinerare cu recuperare de energie şi de valorificare prin reciclare, prevăzute în anexa nr. 3, şi cantităţile de deşeuri de ambalaje care intră în instalaţii de reciclare şi/sau instalaţii de valorificare, după caz, de către: operatorii economici care introduc pe piaţa naţională produse ambalate, operatorii economici care importă/ achiziţionează intracomunitar produse ambalate pentru utilizare/ consum propriu, operatorii economici care supraambalează produse ambalate individual în vederea revânzării/redistribuirii, operatorii economici care introduc pe piaţa naţională ambalaje de desfacere şi operatorii economici care dau spre închiriere, sub orice formă, cu titlu profesional, ambalaje;*

*q) ecotaxa, în valoare de 0,15 lei/bucată, aplicată tuturor pungilor de transport, cu excepţia celor fabricate din materialele care respectă cerinţele SR EN 13432:2002; ecotaxa se încasează de la operatorii economici care introduc pe piaţa naţională astfel de ambalaje de desfacere şi se evidenţiază distinct pe documentele de vânzare, iar valoarea acesteia se afişează la loc vizibil la punctul de vânzare/desfacere, în vederea informării consumatorilor finali. Sunt exceptate de la plata ecotaxei pungile de uz casnic introduse pe piaţa naţională de către operatorii economici, aceştia având obligaţia să le inscripţioneze individual cu sintagma «pungi de uz casnic»; este interzisă comercializarea pungilor de uz casnic ca ambalaje la punctul de vânzare/desfacere;*

*v) o contribuţie de 2 lei/kg, datorată de către: operatorii economici autorizaţi pentru implementarea răspunderii extinse a producătorului în domeniul ambalajelor şi deşeurilor de ambalaje, plata făcându-se pentru diferenţa dintre cantităţile de deşeuri corespunzătoare obiectivelor anuale, stabilite în anexa nr. 3, şi cantităţile care intră în instalaţii de valorificare/reciclare, şi persoane juridice legal constituite, autorizate pentru preluarea responsabilităţii pentru gestionarea deşeurilor de anvelope uzate, plata făcându-se pentru diferenţa dintre cantităţile corespunzătoare obiectivelor anuale de gestionare a deşeurilor de anvelope uzate şi cantităţile efectiv gestionate.”*

*Anexa nr. 2:*

|  |  |
| --- | --- |
| Anul | Valoarea contribuţiei pentru economia circulară  (lei/tonă) |
| 2023 | 80 |
| Începând cu 1 ianuarie 2024 | 160 |

*Anexa 5:*

|  |  |
| --- | --- |
| Categoria de echipamente electrice şi electronice (conform anexei nr. 2 la Ordonanţa de urgenţă a Guvernului nr. 5/2015 privind deşeurile de echipamente electrice şi electronice, cu modificările şi completările ulterioare) | Contribuţia  (lei/kg) |
| Categoriile 1-2, 4-6 din anexa nr. 2 la Ordonanţa de urgenţă a Guvernului nr. 5/2015, cu modificările şi completările ulterioare | 2 |
| Categoria 3 din anexa nr. 2 la Ordonanţa de urgenţă a Guvernului nr. 5/2015, cu modificările şi completările ulterioare | 4 |

Conform art. 12^2:

*„ Garanţia prevăzută la art. 16 alin. (8) lit. e) din Legea nr. 249/2015, cu modificările şi completările ulterioare, se execută de către Administraţia Fondului în cazul în care au fost stabilite obligaţii de plată în sarcina operatorilor economici prevăzuţi la art. 9 alin. (1) lit. v) după încasarea garanţiei prevăzute la alin. (2) sau (3). În cazul în care obligaţia de plată depăşeşte valoarea garanţiilor cumulate, contribuţia rămasă va fi datorată de către operatorii economici prevăzuţi la art. 9 alin. (1) lit. d) care au încheiat contract cu organizaţia care implementează răspunderea extinsă a producătorului pentru care au fost stabilite obligaţii de plată, în baza deciziei de impunere emise de Administraţia Fondului*.”

Totodată, prin **Ordonanța de urgență nr. 96/2023** privind unele măsuri de eficientizare a gestionării deşeurilor, precum şi pentru modificarea şi completarea unor acte normative, s-a introdus o nouă contribuție la Fondul pentru mediu, contribuția pentru neîndeplinirea obiectivelor minime anuale de returnare a ambalajelor prevăzute la art. 4 alin. (2) din Hotărârea Guvernului nr. 1.074/2021, republicată, cu modificările ulterioare, prevăzută la art. 9 alin. 1 lit.z).

“*lit. z): o contribuţie datorată de către operatorii economici care introduc pe piaţă produse ambalate în ambalaje primare nereutilizabile prevăzute în Hotărârea Guvernului nr. 1.074/2021 privind stabilirea sistemului de garanţie-returnare pentru ambalaje primare nereutilizabile, republicată, cu modificările ulterioare, calculată începând cu data de 1 ianuarie 2024 astfel: 1. pentru fiecare unitate de ambalaj nereutilizabil din metal pentru care nu au fost îndeplinite obiectivele minime anuale de returnare, contribuţia este egală cu valoarea garanţiei prevăzute la art. 12 alin. (5) din Hotărârea Guvernului nr. 1.074/2021, republicată, cu modificările ulterioare; 2. pentru fiecare unitate de ambalaj nereutilizabil din sticlă şi/sau plastic, după caz, pentru care nu au fost îndeplinite obiectivele minime anuale de returnare, contribuţia este egală cu valoarea dublă a garanţiei prevăzute la art. 12 alin. (5) din Hotărârea Guvernului nr. 1.074/2021, republicată, cu modificările ulterioare; 3. plata contribuţiilor prevăzute la pct. 1 şi 2 se efectuează în cazul neîndeplinirii obiectivelor minime anuale de returnare pentru diferenţa dintre cantităţile de ambalaje primare nereutilizabile corespunzătoare obiectivelor minime anuale de returnare prevăzute la art. 4 alin. (2) din Hotărârea Guvernului nr. 1.074/2021, republicată, cu modificările ulterioare, şi cantităţile de ambalaje validate în baza codului de bare ca fiind returnate în cadrul sistemului de garanţie-returnare, conform art. 4 alin. (4) din Hotărârea Guvernului nr. 1.074/2021, republicată, cu modificările ulterioare*;”

Față de cele de mai sus, vă rugăm să aprobați emiterea *Ordinului privind modificarea Ordinului ministrului mediului şi gospodăririi apelor nr. 578/2006 pentru aprobarea Metodologiei de calcul al contribuţiilor şi taxelor datorate la Fondul pentru mediu,* în forma înaintată.

**PREȘEDINTE,**

**Laurențiu Adrian NECULAESCU**

Director General Director General Adjunct

Florin Răzvan Alecu Andreea Coman

Biroul Analiză și Avizare

Șef birou

Emilia Pavel